《寄呈吕道山于八桂》
元代·方回

朅从歙浦来湓浦，闻自全州入桂州。
倚俟先生还北棹，定容小子到南楼。
甘留旅琐缘何事，积受恩私愧未酬。
但愿岁时一相见，萍踪从昔惯漂浮。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。